ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

\_\_\_.\_\_\_\_\_\_\_ 2016 թվականի N \_\_\_\_\_\_ Ն

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՍՊԻՐԱՆՏՈՒՐԱՅԻ ԸՆԴՈՒՆԵԼՈՒԹՅԱՆ ԵՎ ՈՒՍՈՒՑՄԱՆ, ԴՈԿՏՈՐԱՆՏՈՒՐԱՅԻ ԵՎ ՀԱՅՑՈՐԴՈՒԹՅԱՆ ՁԵՎԱԿԵՐՊՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2001 ԹՎԱԿԱՆԻ ՀՈՒԼԻՍԻ 20-Ի N 662-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

--------------------------------------------------------------------------------------------------------------------

Ղեկավարվելով «Իրավական ակտերի մասին» **Հայաստանի Հանրապետության** օրենքի 72-րդ հոդվածի 1-ին մասի 1-ին կետի «բ» ենթակետով, «Բարձրագույն և հետբուհական մասնագիտական կրթության մասին» **Հայաստանի Հանրապետության** օրենքի 18-րդ հոդվածի 1-ին մասով, 21-րդ հոդվածի 1-ին մասի 9-րդ կետով և **Հայաստանի Հանրապետության** կառավարության 2015 թվականի հունվարի 15-ի N 111-Ն որոշման N 1 հավելվածի 85-րդ և 86-րդ կետերով` Հայաստանի Հանրապետության կառավարությունը որոշում է**.**

1. Հաստատել Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը՝ համաձայն հավելվածի:
2. Ուժը կորցրած ճանաչել Հայաստանի Հանրապետության կառավարության 2001 թվականի հուլիսի 20-ի «Հ**այաստանի Հանրապետությունում ասպիրանտուրայում և դոկտորանտուրայում ուսուցման կարգը հաստատելու մասին**» N 662 որոշումը, բացառությամբ որոշմամբ հաստատված կարգի 6-րդ և 7-րդ կետերի:
3. Սույն որոշումն ուժի մեջ է մտնում հրապարակման օրվան հաջորդող տասներորդ օրը և տարածվում է դրանից հետո ընդունվածների և ձևակերպվածների վրա:

**Հավելված**

**ՀՀ կառավարության**

**2016 թվականի .......... .... N ...-Ն որոշման**

**Կ Ա Ր Գ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՍՊԻՐԱՆՏՈՒՐԱՅԻ ԸՆԴՈՒՆԵԼՈՒԹՅԱՆ ԵՎ ՈՒՍՈՒՑՄԱՆ, ԴՈԿՏՈՐԱՆՏՈՒՐԱՅԻ ԵՎ ՀԱՅՑՈՐԴՈՒԹՅԱՆ ՁԵՎԱԿԵՐՊՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

 1. Սույն կարգով կարգավորվում են Հայաստանի Հանրապետության բարձրագույն ուսումնական հաստատությունների և հետբուհական մասնագիտական կրթական ծրագրեր իրականացնող կազմակերպությունների (այսուհետ` հաստատություններ) ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման հետ կապված հարաբերությունները:

2. Յուրաքանչյուր ուսումնական տարվա սկզբից առնվազն 6 ամիս առաջ Հայաստանի Հանրապետության կրթության և գիտության նախարարությունը (այսուհետ՝ նախարարություն) հաստատություններից ստացած հայտերի հիման վրա, սահմանված կարգով, Հայաստանի Հանրապետության կառավարության հաստատմանն է ներկայացնում համապատասխան ուսումնական տարվա ասպիրանտուրա ու դոկտորանտուրա ընդունելության տեղերը և առկա ուսուցմամբ ասպիրանտուրա ու դոկտորանտուրա ընդունելության տեղերի բաշխումը:

3. Ասպիրանտուրայում, դոկտորանտուրայում և հայցորդության համակարգում սույն կարգով չկարգավորվող հարաբերությունները կարող են կարգավորվել տվյալ հաստատության սահմանած կանոնակարգով:

1. **ԱՍՊԻՐԱՆՏՈՒՐԱՅԻ ընդունելություն**

4. Ասպիրանտուրա մրցութային կարգով ընդունվում են մագիստրոսի կամ դիպլոմավորված մասնագետի կրթական աստիճան, իսկ բժշկական մասնագիտություններով՝ բժշկի որակավորում, կլինիկական ուղղվածությամբ բժշկական մասնագիտությունների դեպքում՝ բժիշկ-մասնագետի որակավորում ունեցողները:

5. Ասպիրանտուրա ընդունվելու համար անձամբ կամ լիազոր անձի կողմից դիմումը տրվում է հաստատության ղեկավարի անունով՝ կցելով հետևյալ փաստաթղթերը՝

1) բակալավրի և մագիստրոսի կամ դիպլոմավորված մասնագետի կամ օրդինատորի դիպլոմի և դրա հավելվածի պատճենները (օտարերկրյա պետություններում բարձրագույն կրթություն ստացածների համար` փաստաթուղթ նրանց կրթության համարժեքության մասին).

2) օտար լեզվի և ինֆորմատիկա և համակարգչից օգտվելու հիմունքներից առարկաների ատեստավորման վկայականը կամ դրան համապատասխան տեղեկանք (սահմանված ներքին շեմով՝ բալային գնահատումով).

3) ընտրված մասնագիտության վերաբերյալ հրատարակված առնվազն մեկ տպագրված գիտական աշխատության պատճենը կամ ընտրած մասնագիտությունից գիտական ռեֆերատ՝ առնվազն 20 տպագրական էջի սահմաններում.

4) ինքնակենսագրություն և երեք լուսանկար (3 x 4 չափսի).

5) քաղվածք աշխատանքային գրքույկից (առկայության դեպքում):

6. Ասպիրանտուրայի ընդունելությունը՝ առկա ուսուցմամբ և պետության կողմից ուսանողական նպաստի ձևով ուսման վարձի լրիվ փոխհատուցմամբ (այսուհետ՝ անվճար) պարտադիր զինվորական ծառայությունից տարկետման իրավունքով տեղերի համար, իրականացվում է համապատասխան տարվա ժամանակահատվածի զորակոչը կազմակերպելու մասին Հայաստանի Հանրապետության կառավարության որոշմամբ նախատեսված ժամկետներում:

7. Պետության կողմից ուսանողական նպաստի ձևով ուսման վարձի մասնակի զեղչի կիրառման իրավունքով (այսուհետ՝ վճարովի) տեղերի համար ասպիրանտուրայի ընդունելությունը իրականացվում է հաստատության կողմից սահմանած ժամանակահատվածում:

8. Ասպիրանտուրայի ընդունելության կազմակերպման համար հաստատության ղեկավարի հրամանով ստեղծվում է ընդունող հանձնաժողով՝ հաստատության ղեկավարի կամ տեղակալի նախագահությամբ:

9. Ասպիրանտուրայի ընդունելության մասնագիտական քննության անցկացման համար հաստատության ղեկավարի հրամանով ստեղծվում է մասնագիտական քննական հանձնաժողովներ (այսուհետ՝ հանձնաժողով):

10. Հանձնաժողովի կազմում ընդգրկվում են տվյալ մասնագիտությամբ կամ ոլորտի գիտական աստիճան կամ պրոֆեսորի գիտական կոչում ունեցող գիտամանկավարժական և գիտական կադրեր:

11. Ասպիրանտուրայի ընդունելության մասնագիտական քննության անցկացման ժամանակացույցը հաստատում է հաստատության ղեկավարը և տեղեկացնում է նախարարությանը:

12. Հաստատության հայտարարությունների համար նախատեսված վայրում փակցվում և պաշտոնական կայք-էջում տեղադրվում է մասնագիտական քննության՝

1) անցկացման օրվա, տեղի և ժամի վերաբերյալ տեղեկատվությունը` քննությունը սկսելուց 7 (յոթ) աշխատանքային օր առաջ,

2) հարցաշարը` մասնագիտական քննությունից առնվազն 1 (մեկ) ամիս առաջ,

3) ընթացակարգային պահանջները, որոնք հաստատվում են հաստատության ղեկավարի կողմից:

13. Մասնագիտական քննությանը մասնակցելու թույլտվությունը դիմորդին տալիս է հաստատության ընդունող հանձնաժողովը՝ օտար լեզվից և ինֆորմատիկայի և համակարգչից օգտվելու հիմունքներից համապատասխան միավորը հավաստող վկայականի և/կամ տեղեկանքի առկայության պարագայում, ինչպես նաև ընդունելության մասնագիտությանը համապատասխան գիտական ռեֆերատի մասին մասնագիտական ամբիոնի (սեկտորի, դեպարտամենտի) կամ գիտական ստորաբաժանման գրավոր դրական գրախոսականի կամ գրախոսվող գիտական ամսագրերում հրատարակված գիտական աշխատանքների մասին հաստատված ցուցակի դեպքում:

14. Օտար լեզվից անհրաժեշտ է առնվազն՝

1) հումանիտար և հասարակական գիտությունների ոլորտի մասնագիտությունների համար՝

ա. անգլերեն լեզու. «TOEFL» (iBT) (այԲիԹի)՝ 60 և «IELTS» (ԱՅԼԹՍ)՝ 6 միավոր,

բ. ֆրանսերեն լեզու. «TCF» (ԹիՍիէՖ)՝ 300 միավոր,

գ. գերմաներեն լեզու «on DaF» (օն ԴաՖ)՝ 80 միավոր,

դ. Է.00.04, Է.00.05, Ժ.01.01, Ժ.01.02, Ժ.01.04, Ժ.01.05, Ժ.01.08, Ժ.01.09, Ժ.02.01, Ժ.02.02, մասնագիտությունների համար՝ սույն կետի 2-րդ ենթակետի միավորներին համապատասխան միավոր,

2) բնական, տեխնիկական, գյուղատնտեսական և բժշկական (այդ թվում՝ առողջապահական) գիտությունների ոլորտի մասնագիտությունների համար՝

ա. անգլերեն լեզու. «TOEFL» (iBT) (այԲիԹի) 46 և «IELTS» (ԱՅԼԹՍ)՝ 5.5 միավոր,

բ. ֆրանսերեն լեզու. «TCF» (ԹիՍիէՖ)՝ 200 միավոր,

գ. գերմաներեն լեզու «on DaF» (օն ԴաՖ)՝ 60 միավոր:

15. Այն դիմորդները, որոնց համար մասնագիտական առարկաներ են անգլերենը, ֆրանսերենը կամ գերմաներենը՝ քննություն են հանձնում մասնագիտականից տարբեր այլ օտար լեզու:

16. Ինֆորմատիկա և համակարգչից օգտվելու հիմունքներից անհրաժեշտ է առնվազն՝

1) բնական և տեխնիկական գիտությունների ոլորտի մասնագիտությունների համար՝ 35 միավոր,

2) հումանիտար, հասարակական, գյուղատնտեսական և բժշկական (այդ թվում՝ առողջապահական) գիտությունների ոլորտի մասնագիտությունների համար՝ 25 միավոր:

17. Մասնագիտական քննությունից «անբավարար» կամ «բավարար» գնահատական ստացած դիմորդները զրկվում են ասպիրանտուրա ընդունվելու իրավունքից:

18. Մասնագիտական քննության հարցաշարը, որն ընդգրկում է նախորդ աստիճանների ծրագրային նյութը, կազմվում է հաստատության մասնագիտական ամբիոնների (դեպարտամենտների), գիտական ստորաբաժանման կամ հանձնաժողովի կողմից և հաստատվում է հաստատության ղեկավարի կողմից:

19. Մասնագիտական քննությունից 2 (երկու) աշխատանքային օր առաջ՝ հրապարակված հարցաշարից կազմվում են հարցատոմսեր (առաջադրանքներ), որոնք հաստատվում են հանձնաժողովի նախագահի ստորագրությամբ և հաստատության կնիքով: Հարցատոմսերը յուրաքանչյուր տարի վերանայվում են:

20. Ելնելով մասնագիտության առանձնահատկությունից մասնագիտական քննության անցկացման ձևը (գրավոր կամ բանավոր) սահմանում է ընդունող հանձնաժողովը, որի ընթացքը արձանագրվում է, իսկ բանավոր քննությունը նաև ձայնագրվում: Ձայնագրությունը պահվում է արդյունքները հրապարակելուց հետո առնվազն 24 ժամ:

21. Մասնագիտական քննության արդյունքները գնահատվում են տվյալ հաստատությունում ընդունված գնահատման սանդղակով՝ հանձնաժողովի կազմում ընդգրկված անդամների առնվազն 2/3-ի մասնակցությամբ:

22. Դիմորդը քննության է ներկայանում անձը հաստատող փաստաթղթով:

23. Մասնագիտական քննության բողոքարկման ընթացակարգային պահանջները.

1. Դիմորդը կարող է բողոքարկել մասնագիտական քննության գնահատականը հանձնաժողովին՝ արդյունքները հրապարակելուց հետո 1 (մեկ) ժամվա ընթացքում, գրավոր բողոքը ներկայացնելով հանձնաժողովի նախագահին, որը քննարկվում է նույն օրը:
2. Գրավոր բողոքի քննարկմանը մասնակցում են հաստատության վարչական անձնակազմի (դեկան կամ ուսումնամեթոդական ստորաբաժանման ներկայացուցիչ)՝ տվյալ հանձնաժողովի անդամ չհանդիսացող աշխատակիցը և հաստատության ուսանողական խորհրդի ներկայացուցիչը, որոնց թեկնածությունները նախապես հաստատվում են հաստատության ղեկավարի կողմից:
3. Դիմորդի ներկայությամբ ուսումնասիրվում և քննարկվում են քննական նյութերը, լսվում է բանավոր քննության ձայնագրությունը: Բողոքարկման արդյունքում բաց քվեարկությամբ, հանձնաժողովի անդամների և ներգրավված անձանց ձայների պարզ մեծամասնությամբ, կայացվում է որոշում`

ա) գնահատականը թողնել անփոփոխ,

բ) գնահատականը բարձրացնել:

1. Ընդունած որոշման վերաբերյալ կազմվում է արձանագրություն, որը ստորագրվում է հանձնաժողովի նախագահի, հաստատության վարչական անձնակազմի, ուսանողական խորհրդի ներկայացուցչի և դիմորդի կողմից: Կայացված որոշմանը անհամաձայնություն հայտնելու դեպքում գրավոր ներկայցվում է հատուկ կարծիք, որը կցվում է արձանագրությանը:
2. Գնահատականի փոփոխման դեպքում արձանագրությունների մատյանում կատարվում է համապատասխան գրառում:

24. Մասնագիտական քննության վերահանձնում չի թույլատրվում:

25. Ասպիրանտուրայի մասնագիտական քննության արդյունքն ուժի մեջ է տվյալ ուսումնական տարվա տվյալ հաստատության ընդունելության քննության ընթացքում:

26. Ասպիրանտուրա ընդունվում է մասնագիտական քննությունից առավելագույն միավոր ստացած անձը:

27. Մասնագիտական քննությունից ստացած հավասար գնահատականների դեպքում հաշվի են առնվում հետևյալ ցուցանիշները ըստ հերթականության՝

1) մագիստրոսի կամ դիպլոմավորված մասնագետի կամ օրդինատորի ընդհանուր միջին որակական գնահատականը,

2) բակալավրի և մագիստրոսի ընդհանուր միջին որակական գնահատականի գումարը,

3) հրատարակված գիտական աշխատանքների քանակը,

4) միջազգային կամ հանրապետական ուսանողական առարկայական մրցույթներում կամ օլիմպիադաներում ստացած դիպլոմները կամ միջազգային գիտաժողովներում մասնակցությունը (զեկուցումները):

28. Ընդունող հանձնաժողովն մրցույթի արդյունքներով որոշում է ընդունում յուրաքանչյուր դիմոդի վերաբերյալ:

29. Ասպիրանտուրա ընդունվելու կամ մրցույթով չանցնելու վերաբերյալ որոշման մասին դիմորդներն իրազեկվում են մասնագիտական քնությունից հետո 7 (յոթ) աշխատանքային օրվա ընթացքում:

30. Ասպիրանտների հրամանագրումը իրականացվում է հաստատության ղեկավարի հրամանով՝ կնքելով ասպիրանտի հետ համապատասխան պայմանագիր:

31. Առկա ուսուցման ձևով և անվճար հիմունքներով ասպիրանտուրա ընդունվածներին տրվում է սահմանված չափի պետական կրթաթոշակ՝ ընդունման օրվանից:

1. **ԱՍՊԻՐԱՆՏՈՒՐԱՅԻ ՈՒՍՈՒՑՈՒՄ**

32. Ասպիրանտուրայում ուսուցումն իրականացվում է առկա և հեռակա ձևերով, անվճար և վճարովի հիմունքներով: Առկա ձևով, ուսուցման տևողությունը չի գերազանցում 3 տարին, իսկ հեռակա ձևով՝ 4 տարին:

33. Ասպիրանտուրայում ուսուցման լրիվ բեռնվածությունը համարժեք է 180 կրեդիտային միավորի, որը բաղկացած է երկու փոխկապակցված մասերից՝ կրթական և հետազոտական:

34. Ասպիրանտն ուսման ընթացքում պետք է՝

1) հանձնի ուսումնական ծրագրով (պլանով) նախատեսված քննություն(ներ)ն ու ստուգարք(ներ)ը (այդ թվում մասնագիտական քննությունը), կուտակի համապատասխան կրեդիտներ, ավարտի ատենախոսությունը և տվյալ հաստատությունում անցկացնի ատենախոսության նախնական փորձաքննություն:

2) ունենա հաստատության գիտական խորհրդի կողմից հաստատված աշխատանքային պլան, գիտական ղեկավար և առնվազն 36 ժամ գիտամանկավարժականև հետազոտականծանրաբեռնվածություն:

35. Առկա ասպիրանտուրայում ուսանելու ժամանակը մտնում է ասպիրանտների  գիտամանկավարժական ստաժի մեջ:

36. Յուրաքանչյուր գիտական ղեկավար կարող է միաժամանակ ունենալ 5-ից ոչ ավելի ասպիրանտ և հայցորդ:

37. Եթե գիտական կազմակերպությունում հնարավոր չէ իրականացնել կրեդիտային համակարգով ներդրված դասընթացները, ապա այդ ուսուցումը պայմանագրային հիմունքներով կարող է իրականացվել այլ հաստատությունում՝ ուղարկող կազմակերպության միջոցների հաշվին:

38. Հաստատության սահմանած կարգով ասպիրանտն ըստ աշխատանքային պլանի տարեկան մեկ անգամ ատեստավորվում է ամբիոնի, բաժնի (սեկտոր, լաբորատորիա) կողմից: Բուհի համապատասխան ամբիոնում, ֆակուլտետի խորհրդում, կազմակերպության գիտական ստորաբաժանումներում, գիտական (գիտատեխնիկական) խորհրդում պարբերաբար լսվում և քննարկվում են ասպիրանտների ու նրանց գիտական ղեկավարների հաշվետվությունները:

39. Սույն կարգի 38-րդ կետով նախատեսված ատեստավորում չանցած ասպիրանտը հաստատության ղեկավարի հրամանով ազատվում է ասպիրանտուրայից:

40. Ընտրած մասնագիտությամբ գիտական հետազոտություններ կատարելիս ասպիրանտն օգտվում է հաստատության գիտական սարքավորումներից, լաբորատորիաներից, համակարգչային տեխնիկայից, գրադարաններից, գործուղումների իրավունքից, հանրակացարանից և այլն:

41. Հաստատությունից հեռացված ասպիրանտը կարող է վերականգնվել ասպիրանտուրայում՝ վճարովի հիմունքով ուսումը շարունակելու համար:

42. Ատենախոսությունը չպաշտպանած ասպիրանտին իր ցանկությամբ տրվում է հաստատության կողմից սահմանված ակադեմիական տեղեկանք, որը տրվում է անվճար, հաստատության ղեկավարին ասպիրանտի կամ նրա կողմից լիազորված անձի կողմից դիմումը ներկայացնելուց հետո 5 (հինգ) աշխատանքային օրվա ընթացքում:

43. Առկա ուսուցմամբ ասպիրանտին ուսման ընթացքում տարեկան տրվում է երկամսյա արձակուրդ՝ կրթաթոշակի պահպանմամբ:

44. Հաստատության ղեկավարը կարող է արտաբյուջետային միջոցների հաշվին սահմանել հավելավճար:

45. Ասպիրանտների գիտական ղեկավարների աշխատանքի վարձատրությունը կատարվում է հաստատության կողմից՝ 1 ասպիրանտի համար տարեկան 50 ժամ հաշվարկով:

46. Հաստատության ղեկավարը արտաբյուջետային միջոցների հաշվին կարող է ասպիրանտի գիտական ղեկավարի աշխատավարձին հավելավճար սահմանել:

1. **ԴՈԿՏՈՐԱՆՏՈՒՐԱ**

 47. Դոկտորանտների պատրաստումն իրականացվում է առկա ուսուցման ձևով, որի տևողությունը չի գերազանցում 3 տարին:

48. Դոկտորանտուրայում ձևակերպվում են այն անձինք, ովքեր ունեն գիտությունների թեկնածուի գիտական աստիճան։

49. Դոկտորանտուրա ձևակերպվողները ներկայացնում են գիտական, տնտեսական կամ սոցիալ-մշակութային նշանակություն ունեցող հիմնարար և/կամ կիրառական հետազոտությունների ծրագիր (նախագիծ):

50. Դոկտորանտուրա ձևակերպվելու համար անձամբ կամ լիազոր անձի կողմից դիմումը տրվում է համապատասխան հաստատության ղեկավարի անունով՝ կցելով հետևյալ փաստաթղթերը՝

1) գիտությունների թեկնածուի գիտական աստիճանի հավաստագրի պատճենը (այլ երկրներում գիտական աստիճանի հավաստագիր ստացածների համար՝ նաև բարձրագույն որակավորման հանձնաժողովի կողմից տրված համապատասխանեցման հավաստագիրը),

2) դոկտորական ատենախոսության պլանը,

3) ինքնակենսագրություն և 3 լուսանկար (3 x 4 չափսի),

4) հրատարակված գիտական աշխատությունների, գյուտերի և հայտնագործությունների, ինչպես նաև կատարված գիտահետազոտական աշխատանքների հաշվետվությունների ցանկը:

51. Հաստատության սահմանած կարգի համաձայն հաստատության ղեկավարի հրամանով դոկտորանտը ձևակերպվում է դոկտորանտուրայում և նրա հետ կնքվում է պայմանագիր:

52. Դոկտորանտուրայում գտնվելու ժամկետում դոկտորանտը պետք է կատարի դոկտորական ատենախոսության պլանով նախատեսված աշխատանքները՝ ավարտի ատենախոսությունը և տվյալ հաստատությունում անցկացնի ատենախոսության նախնական փորձաքննություն:

53. Դոկտորանտը կարող է ունենալ գիտական խորհրդատու, ով հաստատվում է գիտական (գիտատեխնիկական) խորհրդի և նշանակվում հաստատության ղեկավարի կողմից։

54. Հաստատության գիտական (գիտատեխնիկական) խորհուրդը դոկտորանտների ծրագրին համապատասխան հաստատության սահմանած կարգով տարեկան մեկ անգամ ատեստավորում է դոկտորանտին:

55. Սույն կարգի 54-րդ կետով նախատեսված ատեստավորումը չանցած դոկտորանտն ազատվում է դոկտորանտուրայից:

56. Ընտրած մասնագիտությամբ գիտական հետազոտություններ կատարելիս դոկտորանտն օգտվում է հաստատության գիտական սարքավորումներից, լաբորատորիաներից, համակարգչային տեխնիկայից, գրադարաններից, գործուղումների իրավունքից, հանրակացարանից և այլն:

57. Դոկտորանտների գիտական խորհրդատուների աշխատանքի վարձատրությունը կատարվում է հաստատության կողմից սահմանված կարգով և չափով:

1. **ՀԱՅՑՈՐԴՈՒԹՅՈՒՆ**

58. Հայցորդը մագիստրոսի կամ դիպլոմավորված մասնագետի կրթական աստիճան, իսկ բժշկական մասնագիտություններով՝ բժշկի որակավորում, կլինիկական ուղղվածությամբ բժշկական մասնագիտությունների դեպքում՝ բժիշկ-մասնագետի որակավորում ունեցող անձ է:

59. Հայցորդությունը հաստատություններում իրականացվում է վճարովի և անվճար հիմունքներով, տվյալ հաստատության սահմանած կարգով, որի տևողությունը չի գերազանցում 5 տարին:

60. Հայցորդ ձևակերպվելու համար անձամբ կամ լիազոր անձի կողմից դիմումը տրվում է հաստատության ղեկավարի անունով՝ կցելով հետևյալ փաստաթղթերը՝

1) մագիստրոսի կամ դիպլոմավորված մասնագետի կամ օրդինատորի դիպլոմի և դրա հավելվածի պատճենները (օտարերկրյա պետություններում բարձրագույն կրթություն ստացածների համար` փաստաթուղթ նրանց կրթության համարժեքության մասին).

2) հրատարակված գիտական աշխատությունների ցուցակը կամ ընտրած մասնագիտությունից գիտական ռեֆերատ.

3) ինքնակենսագրություն և երեք լուսանկար (3 x 4 չափսի).

4) քաղվածք աշխատանքային գրքույկից (եթե դիմողն աշխատում է):

61. Հաստատության սահմանած կարգի համաձայն հայցորդը հաստատության ղեկավարի հրամանով ձևակերպվում է հաստատությունում և նրա հետ կնքվում է պայմանագիր:

62. Հայցորդի լրիվ բեռնվածությունը համարժեք է 180 կրեդիտային միավորի, որը բաղկացած է երկու փոխկապակցված մասերից՝ կրթական և հետազոտական:

63. Հայցորդը պետք է հանձնի ուսումնական ծրագրով (պլանով) նախատեսված քննություն(ներ)ն ու ստուգարք(ներ)ը (այդ թվում մասնագիտական քննությունը), կուտակի համապատասխան կրեդիտներ, ավարտի ատենախոսությունը և տվյալ հաստատությունում անցկացնի ատենախոսության նախնական փորձաքննություն:

64. Հայցորդը տարեկան մեկ անգամ հաստատության սահմանած կարգով ատեստավորվում է հաստատության ամբիոնի, բաժնի (սեկտոր, լաբորատորիա) կողմից:

65. Սույն կարգի 64-րդ կետով նախատեսված ատեստավորումը չանցած հայցորդը ենթակա է ազատման:

66. Ընտրած մասնագիտությամբ գիտական հետազոտություններ կատարելիս հայցորդն օգտվում է հաստատության գիտական սարքավորումներից, լաբորատորիաներից, համակարգչային տեխնիկայից, գրադարաններից, գործուղումների իրավունքից, հանրակացարանից և այլն:

67. Ատենախոսությունը չպաշտպանած հայցորդին իր ցանկությամբ տրվում է հաստատության կողմից սահմանված ձևի ակադեմիական տեղեկանք, որը տրվում է անվճար, հաստատության ղեկավարին հայցորդի կամ նրա կողմից լիազորված անձի կողմից դիմումը ներկայացնելուց հետո 5 աշխատանքային օրվա ընթացքում:

68. Հաստատության ղեկավարը կարող է սահմանված կարգով կատարել հայցորդի գիտական ղեկավարի վարձատրությունը (տարեկան առնվազն 30 ժամ):

69. Դոկտորական ատենախոսություն ինքնուրույն պատրաստող գիտությունների թեկնածու հայցորդի գիտական գործունեությունը որևէ ժամկետով չի սահմանափակվում:

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՍՊԻՐԱՆՏՈՒՐԱՅԻ ԸՆԴՈՒՆԵԼՈՒԹՅԱՆ ԵՎ ՈՒՍՈՒՑՄԱՆ, ԴՈԿՏՈՐԱՆՏՈՒՐԱՅԻ ԵՎ ՀԱՅՑՈՐԴՈՒԹՅԱՆ ՁԵՎԱԿԵՐՊՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2001 ԹՎԱԿԱՆԻ ՀՈՒԼԻՍԻ 20-Ի N 662-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»**

ՀՀ կառավարության որոշման նախագծի վերաբերյալ հիմնավորումը

|  |
| --- |
| **ԻՐԱՎԱԿԱՆ ԱԿՏԻ ՀԻՄՆԱՎՈՐՈՒՄ** |
| 1. | **Անհրաժեշտությունը** |
|  | Հայաստանի Հանրապետության կառավարության որոշման նախագծի ընդունումը բխում է «Բարձրագույն և հետբուհական մասնագիտական կրթության մասին» ՀՀ օրենքի 18-րդ հոդվածի 1-ին մասի, 21-րդ հոդվածի 1-ին մասի 9-րդ կետի և «Հայաստանի Հանրապետության կառավարության 2015 թվականի գործունեության միջոցառումների ծրագրի և գերակա խնդիրների կատարումն ապահովելու մասին» ՀՀ կառավարության 2015 թվականի հունվարի 15-ի N 111-Ն որոշման թիվ 1 հավելվածի 85-րդ և 86-րդ կետերի պահանջներից:  |
| 2. | **Ընթացիկ իրավիճակը և խնդիրները** |
|  | Գործող իրավական ակտերը հնարավորություն չէին տալիս հետբուհական մասնագիտական կրթական ծրագրեր իրականացնող կազմակերպություններին կրթությունը համապատասխանեցնել համընդհանուր եվրոպական պահանջներին:Հետբուհական կրթության համադրելիությունը և համապատասխանությունն Բոլոնիայի պահանջներին և Զալցբուրգյան սկզբունքներին ապահովելու նպատակով անհրաժեշտություն է առաջացել վերանայել ասպիրանտուրայի ընդունելության և ուսուցման, ինչպես նաև դոկտորանտուրայի և հայցորդության ձևակերպման պահանջները:  |
| 3. | **Տվյալ բնագավառում իրականացվող քաղաքականությունը** |
|  | Ելնելով հետբուհական կրթության ոլորտում իրականացվող բարեփոխումների անհրաժեշտությունից` պետք է վերանայվի Հայաստանի Հանրապետությունում գործող «Հայաստանի Հանրապետությունում ասպիրանտուրայում և դոկտորանտուրայում ուսուցման»և «Հայաստանի Հանրապետությունում ասպիրանտուրայի ընդունելության» կարգերը:Որոշման նախագծի ընդունմամբ կկանոնակարգվի հետբուհական կրթության համադրելիությունն եվրոպական պահանջներին և սկզբունքներին: |
| 4. | **Կարգավորման նպատակը և բնույթը** |
|  | Նախագծի նպատակն է Հայաստանի Հանրապետության հետբուհական կրթության բնագավառում Բոլոնիայի պահանջների և Զալցբուրգյան սկզբունքների ներդրումը: |
| 5. | **Նախագծի մշակման գործընթացում ներգրավված ինստիտուտները և անձինք** |
|  | Հայաստանի Հանրապետության կրթության և գիտության նախարարություն, Հայաստանի Հանրապետությունում հետբուհական մասնագիտական կրթական ծրագրեր իրականացնող կազմակերպություններ: |
| 6. | **Ակնկալվող արդյունքը** |
|  | Նախագծի ընդունմամբ կկանոնակարգվի Հայաստանի Հանրապետության հետբուհական մասնագիտական կրթության ընդհանուր համակարգի ներդրման գործընթացը և համապատասխանեցումը կրթության եվրոպական պահանջներին:  |

|  |
| --- |
| **Տեղեկանք**«Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը հաստատելու և 2001 թվականի հուլիսի 20-ի N 662-Նորոշումն ուժը կորցրած ճանաչելու մասին»ՀՀ կառավարության որոշման նախագծի ընդունման առնչությամբ պետական կամ տեղական ինքնակառավարման բյուջեների վրա ազդեցության մասինՈրոշման ընդունման կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների ավելացումներ կամ նվազեցումներ չեն սպասվում:  |

|  |
| --- |
| **Տեղեկանք**«Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը հաստատելու և 2001 թվականի հուլիսի 20-ի N 662-Նորոշումն ուժը կորցրած ճանաչելու մասին»ՀՀ կառավարության որոշման նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին1. ՀՀ կառավարության որոշման նախագծի մասին ընդունման առնչությամբ այլ իրավական ակտեր ընդունելու անհրաժեշտություն չկա:
2. ՀՀ կառավարության որոշման նախագիծը չի հակասում միջազգային պայմանագրերով ստանձնած պարտավորություններին:
 |

**Տ Ե Ղ Ե Կ Ա Ն Ք**

**«Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը հաստատելու և 2001 թվականի հուլիսի 20-ի N 662-Ն որոշումն ուժը կորցրած ճանաչելու մասին» ՀՀ կառավարության աշխատակազմի դիտողությունների մասին**

|  |  |  |  |
| --- | --- | --- | --- |
| **Առարկության, առաջարկության հեղինակը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| ՀՀ կառավարության աշխատակազմ 2015 թ. դեկտեմբերի 28-ի թիվ 02/14.1/22219-15 գրություն | 1.1 Նախագծի հավելվածի 2-րդ, 10-րդ, 29-րդ, 30-րդ կետերը նախատեսում են նորմատիվ բնույթի գերատեսչական ակտերի ընդունում, մինչդեռ բացակայում է այն օրենքի կամ Սահմանադրության դրույթի հղումը, որոնց հիման վրա կարող են ընդունվել նշված ակտերը: Այս առումով հարկ է ի նկատի ունենալ, որ Սահմանադրության 6-րդ հոդվածի համաձայն ենթաօրենսդրական նորմատիվ իրավական ակտերը կարող են ընդունվել Սահմանադրության և օրենքների՝ իրավական որոշակիության սկզբունքին համապատասխանող լիազորող նորմերի առկայության դեպքում՝ Սահմանադրության և օրենքների իրականացումն ապահովելու նպատակով։ Այս կապակցությամբ անհրաժեշտ է նշել այդ ակտերի ընդունման համար հիմք հանդիսացող Սահմանադրության և/կամ օրենքների նորմերը:1.2. Նույն սահմանադրական դրույթից բխում է, որ ենթաօրենսդրական նորմատիվ իրավական ակտը չպետք է դուրս գա լիազորող նորմով ուրվագծված կարգավորման առարկայի շրջանակներից: Այս դրույթին չեն համապատասխանում մասնաորապես 3-րդ (<<Տեսչական մարմինների մասին>> ՀՀ օրենքի կարգավորման առարկա է), 4-րդ, 49-րդ, 50-րդ (<<Զինապարտության մասին>> ՀՀ օրենքի կարգավորման առարկա են), 54-րդ (ՀՀ Աշխատանքային օրենսգրքի կարգավորման առարկա է) կետերի դրույթները:1.3. Նախագծի հավելվածի 7-րդ, 8-րդ, 59-րդ և 61-րդ կետերը սահմանափակում են օտարերկրյա քաղաքացիների և քաղաքացիություն չունեցող անձանց ասպիրանտուրա և դոկտորանտուրա ընդունվելու իրավունքը, մինչդեռ Սահմանադրության 38-րդ հոդվածի համաձայն յուրաքանչյուր ոք օրենքով սահմանված դեպքերում և կարգով ունի մրցութային հիմունքներով պետական բարձրագույն և այլ մասնագիտական կրթական հաստատություններում անվճար կրթություն ստանալու իրավունք: Սահմանադրության հիշյալ նորմը ամրագրում է մարդու հիմնարար իրավունք, որից հավասարապես և օբյեկտիվ չափանիշների հիման վրա օգտվում են բոլոր անձինք՝ անկախ ՀՀ քաղաքացի հանդիսանալու իրավունքից: Ավելին Տնտեսական, սոցիալական և մշակութային իրավունքների միջազգային դաշնագրի 13-րդ հոդվածի <<c>> կետի համաձայն բարձրագույն կրթությունը պետք է կազմակերպվի հավասարապես մատչելի բոլորի համար` յուրաքանչյուրի ընդունակությունների հիման վրա:1.4. Նախագծի 3-րդ կետն անհրաժեշտ է վերանայել, քանի որ 2016 թվականի հունվարի 1-ին նախագիծը չի կարող ուժի մեջ մտնել՝ <<Իրավական ակտերի մասին>> ՀՀ օրենքի 46-րդ հոդվածի ուժով, իսկ Սահմանադրության 73-րդ հոդվածի համաձայն անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն և հետևաբար նախագծի գործողությունը չի կարող տարածվել մինչև դրա ուժի մեջ մտնելու օրը ասպիրանտուրա կամ դոկտորանտուրա ընդունված, որպես հայցորդ կամ գիտական ղեկավար ձևակերպված անձանց վրա:1.5. Նախագծի հավելվածի 6-րդ կետը ըստ էության պարտավորեցնում է իրավաբանական անձանց սահմանելու կանոնակարգեր, մինչդեռ Սահմանադրության 39-րդ հոդվածի համաձայն ոչ ոք չի կարող կրել պարտականություններ, որոնք սահմանված չեն օրենքով: | **2-րդ կետի** դիտողությունը **ընդունելի չէ**:**10-րդ և 29-րդ կետերի** դիտողությունը **ընդունելի է**:**30-րդ կետի** դիտողությունը **ընդունելի չէ**:**3-րդ, 4-րդ, 49, 50 և 54-րդ կետերի** դիտողությունները **ընդունելի են**:**7-րդ, 8-րդ, 59-րդ և 61-րդ կետերի** դիտողությունները **ընդունելի են**:**Նախագծի 3-րդ կետի** դիտողությունն **ընդունելի է**:**6-րդ կետի** դիտողությունն **ընդունելի չէ**: | Ներքոնշյալ լիազորությունը /ասպիրանտուրայի և դոկտորանտուրայի կազմակերպման և դադարեցման փորձաքննության չափանիշները և փորձաքննության անցկացման կարգն ու ժամկետները սահմանում է Հայաստանի Հանրապետության կրթության և գիտության նախարարությունը/ համապատասխան որոշման մեջ չընդգրկելու պարագայում օրենսդրական դաշտից դուրս է մնում **ասպիրանտուրայի և դոկտորանտուրայի կազմակերպման և դադարեցման փորձաքննության չափանիշները**: Միաժամանակ նշեմ, որ ՀՀ Սահմանադրության փոփոխություններից բխող Օրենքների փոփոխությունների շարքում ՀՀ կառավարության 2016 թ. գործունեության միջոցառումների ծրագրում /կետ 77/ ներառված է ՙՙԲարձրագույն կրթության մասին՚՚ ՀՀ օրենքի նախագիծը ՀՀ կառավարություն ներկայացնելը, որում կներառվի համապատասխան դրույթը:Նախագծում կատարվել է համապատասխան փոփոխություն:Հաշվի առնելով այն հանգամանքը, որ ասպիրանտուրայի ընդունելության գործընթացում օտար լզվի և ինֆորմատիկայի իմացությունը և դրանց տիրապետելու նվազագույն շեմի պայմանի տիրապետումը կարևոր է, ուստի սույն որոշման մեջ նախատեսվում է դրույթ, որով ՀՀ կրթության և գիտության նախարարին իրավասություն է տրվում հաստատելու այդ շեմերը՝ հիմք ընդունելով ՙՙԻրավական ակտերի՚՚ մասին ՀՀ օրենքի 19-րդ հոդվածի 1-ին մասի 2-րդ պարբերությունը՝ այն է. ՙՙ**Հայաստանի Հանրապետության նախարարները` նորմատիվ հրամաններ**, իսկ մարզպետները, Երևանի քաղաքապետը` նորմատիվ որոշումներ ընդունում են միայն Հայաստանի Հանրապետության Սահմանադրությամբ, Հայաստանի Հանրապետության օրենքներով, Հայաստանի Հանրապետության Նախագահի հրամանագրերով և կարգադրություններով, **Հայաստանի Հանրապետության կառավարության** և վարչապետի **որոշումներով ուղղակի նախատեսված դեպքերում և սահմաններում՚՚**:Նախագծում կատարվել է համապատասխան փոփոխություն:Նախագծում կատարվել է համապատասխան փոփոխություն:Նախագծում կատարվել է համապատասխան փոփոխություն: Հաշվի առնելով այն հանգամանքը, որ կարգավորվող հարաբերությունների ընթացքքում կարող են ծագել այնպիսի հարցեր, որոնց լուծումը կազմակերպությունների իրավասության ներքո է՝ ՙՙԲարձրագույն և հետբուհական մասնագիտական կրթության մասին՚՚ ՀՀ օրենքով սահմանված ակադեմիական ազատությունների շրջանակում: |
|  | 2. 9-րդ կետի 2-րդ ենթակետում անհասկանալի է, թե ում կողմից և ինչ իրավական ակտով է սահմանված ներքին շեմը: | **9-րդ կետի 2-րդ ենթակետի** դիտողությունը **ընդունելի չէ**: | Որոշման 24-րդ կետի համաձայն հաստատելու է ՀՀ կրթության և գիտության նախարարը: |
|  | 3. 13-րդ կետը լրացուցիչ հիմնավորման կարիք ունի, քանի որ անհասկանալի է, թե ինչու է ատեստավորումը պարտադիր անցնել նույն ուսումնական տարում, հատկապես հաշվի առնելով, որ օտար լեզվի քննությունների արդյունքները որպես կանոն ավելի երկար վավերականության ժամկետ ունեն: | **13-րդ կետի** դիտողությունն **ընդունելի է**: | Նախագծում կատարվել է համապատասխան փոփոխություն:   |
|  | 4. 14-րդ և 30-րդ կետերի վերաբերյալ անհրաժեշտ է նախագծի հիմնավորմամբ պարզաբանել արդյոք վկայակոչված ԼԻՀՀ պարունակում է լեզունելի ցանկ, թե հանդիսանում է գնահատման և ուսուցման մեթոդաբանություն, արդյոք նման ցանկ հրապարակված և հասանելի է, արդյոք այն պարդադիր բնույթ է կրում ՀՀ տարածքում, արդյոք այն ներառում է բոլոր լեզուները, թե միայն եվրոպական լեզուները: Հիշյալ հանգամանքներից ելնելով հնարավոր կլինի այդ կետերի վերաբերյալ տալ ըստ էության կարծիք: |  | ԼԻՀՀ պարունակում է լեզունելի ցանկ և գնահատման մեթոդաբանություն: Ցանկը հրապարակված է ԵԽ կայք-էջում և հասանելի է բոլորի համար, այն ներառում է եվրոպական 39 լեզուներ: |
|  | 5. 18-րդ և 26-րդ կետերում հստակեցման կարիք ունեն <<պատշաճ տեղեկացնում>> և <<պատշաճ մակարդակով տեղեկացվում>> եզրույթները: | Դիտողությունն **ընդունելի է**: | 22-րդ կետում կատարվել է համապատասխան փոփոխություն: |
|  | 6. 24-րդ կետում <<24 ժամ>> բառերից առաջ անհրաժեշտ է լրացնել <<առնվազն>> բառը: | **24-րդ կետի** դիտողությունն **ընդունելի է**: | 20-րդ կետում կատարվել է համապատասխան լրացում: |
|  | 7. 25-րդ կետում անհրաժեշտ է <<ներկայությամբ>> բառը փոխարինել <<մասնակցությամբ>> բառով: | **25-րդ կետի** դիտողությունն **ընդունելի է**: | 21-րդ կետում կատարվել է համապատասխան փոփոխություն: |
|  | 8. 28-րդ կետն անհրաժեշտ է խմբագրել այնպես, որ չբացառվի դրա դրույթներով այլ պետությունում ստացված ատեստավորման արդյունքների ընդունումը հավասար հիմունքներով: Դա պայմանավորված է այն հանգամանքով, որ ստանդարտացված միասնական լեզվի թեստավորման համակարգերը (TOEFL, IELTS, DAF և այլն) հավասարապես պաշտպանված և հուսալի են անկախ հանձնման վայրից: | **28-րդ կետի** դիտողությունն **ընդունելի է**: | Նախագծում կատարվել է համապատասխան փոփոխություն:  |
|  | 9. 32-րդ կետն անհրաժեշտ է խմբագրել այնպես, որ այն վերաբերվի միայն այդ քննաշրջանում վերահանձնման սահմանափակումներին: | **32-րդ կետի** դիտողությունն **ընդունելի չէ**:  | Հաշվի առնելով այն հանգամանքը, որ ***վերա*հանձնում** կատարվում է համապատասխան ուսումնական տարվա քննության համար, իսկ հաջորդ տարիների համար այն հանդիսանում է, որպես մասնագիտական քննության **հանձնում**: |
|  | 10. 34-րդ կետը հստակեցման կարիք ունի, նշելով, որ ընդունվում են քննությունից առավելագույն միավորներ ստացած անձինք: | **34-րդ կետի** դիտողությունն **ընդունելի է**: | 28-րդ կետում կատարվել է համապատասխան փոփոխություն: |
|  | 11. 35-րդ կետի 3-րդ ենթակետում անհրաժեշտ է խուսափել կամայական մոտեցումներից և մշակել ընտրության օբյեկտիվ չափանիշներ: | **35-րդ կետի 3-րդ ենթակետի** դիտողությունն **ընդունելի է**: | 29-րդ կետի 3-րդ և 4-րդ ենթակետերում կատարվել է համապատասխան լրացումներ: |

**Տ Ե Ղ Ե Կ Ա Ն Ք**

**«Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը հաստատելու և 2001 թվականի հուլիսի 20-ի N 662-Ն որոշումն ուժը կորցրած ճանաչելու մասին»**

|  |  |  |  |
| --- | --- | --- | --- |
| **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| ՀՀ ֆինանսների նախարարություննոյեմբերի 12-ի թիվ 01/83-2/34777-15 գրություն | 1. Հիմք ընդունելով «Իրավական ակտերի մասին» ՀՀ օրենքի 40-րդ հոդվածի 1-ին մասը, համաձայն որի Նախագծի վերնագիրը պետք է համապատասխանի բովանդակությանը, առաջարկում ենք Նախագծի վերնագրում նշել նաև ՀՀ կառավարության 2001 թվականի հուլիսի 20-ի N 662-Ն որոշումն ուժը կորցրած ճանաչելու մասին:2. Նախագծի վերնագրում «ասպիրանտուրայի» բառից առաջ առաջարկում ենք լրացնել «Հայաստանի Հանրապետությունում» բառերը, նույնը վերաբերում է նաև Նախագծի 1-ին կետով հաստատվող կարգի (այսուհետ` Կարգ) վերնագրին:3. Կարգի 18-րդ կետի համաձայն` մասնագիտական քննության անցկացման ձևը (գրավոր կամ բանավոր) սահմանում է ընդունող հանձնաժողովը, քննության ընթացքն արձանագրվում է, իսկ բանավոր քննությունը` նաև ձայնագրվում: Այս կապակցությամբ հայտնում ենք, որ Նախագծից պարզ չէ, թե ինչ սկզբունքներից ելնելով է որոշվելու քննության անցկացման ձևը:4.Կարգում մասնավորապես, 13-րդ, 17-րդ, 34-րդ, 46-րդ, 81-րդ կետերում օգտագործվում են «օր» և «աշխատանքային օր» հասկացությունները: Ելնելով իրավական որոշակիության սկզբունքից և տարընթերցումներից խուսափելու նպատակով` առաջարկում ենք Կարգում օգտագործել վերոնշյալ հասկացություններից որևէ մեկը: | 1. Առաջարկությունն ընդունվել է2. Առաջարկությունն ընդունվել է3. Առաջարկությունն ընդունելի է **/խմբագրման արդյունքում փոփոխվել է համարակալումը՝ տես կետ 24/**4. Առաջարկությունն ընդունելի է **/տես կետ 18, 23, 37/** | Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխություն |
| ՀՀ բնապահպանության նախարարություննոյեմբերի 11-իթիվ 1/05.3/12379-15 գրություն | Առարկություններ և առաջարկություններ չունի | - | **-** |
| ՀՀ աշխատանքի և սոցիալական հարցերի նախարարություննոյեմբերի 6-ի թիվ ԱԱ/ԼՆ/9815-15 գրություն | 1. Վերնագիրը «հաստատելու» բառից հետո լրացնել «և Հայաստանի Հանրապետության կառավարության 2001 թվականի հուլիսի 20-ի N 662 որոշումը ուժը կորցրած ճանաչելու» բառերով.2. Նախաբանում «72-րդ հոդվածի 1-ին մասով» բառերը փոխարինել «72-րդ հոդվածի 1-ին մասի 1-ին կետի «բ» ենթակետով» բառերով.3. 2-րդ կետում «Հայաստանի Հանրապետության կառավարության» բառերը շարադրել «ուժը կորցրած ճանաչել» բառերից հետո.4. Հավելվածի 1-ին կետում «սահմանվում է» բառերը փոխարինել «կարգավորվում են» բառերով, իսկ «կարգը» բառը՝ «հետ կապված հարաբերությունները» բառերով.5. Հավելվածի 7-րդ կետի 2-րդ ենթակետը լրացնել հետևյալ բովանդակությամբ նոր նախադասությամբ. «Ներքին շեմի բալային գնահատման կարգը` ըստ մասնագիտությունների, ինչպես նաև ատեստավորման վկայականի կամ դրան համապատասխան տեղեկանքի ձևը հաստատում է Հայաստանի Հանրապետության կրթության և գիտության նախարարը.».6. Հավելվածի 7-րդ կետի 3-րդ ենթակետը շարադրել հետևյալ խմբագրությամբ. «3) ընտրված մասնագիտության վերաբերյալ հրատարակված առնվազը մեկ տպագրված գիտական աշխատության պատճենը կամ ընտրած մասնագիտությունից գիտական ռեֆերատ` առնվազն 20 տպագրական էջի սահմաններում.».7. Հավելվածի 16-րդ կետից հանել «(առնվազն 20 տպագրական էջի սահմաններում)» բառերը.8. Հավելվածի 21-22-րդ կետերը շարադրել հետևյալ խմբագրությամբ. «21. Օտար լեզվի և ինֆորմատիկա և համակարգչից օգտվելու հիմունքներից առարկաների նախապատրաստական դասընթացները և քննությունները կազմակերպող կրթական հասատատությունների ցանկը` ըստ մասնագիտությունների հաստատում է նախարարությունը:». 9. Հավելվածի 24-րդ կետը հանել.10.հավելվածի 29-րդ կետի 3-5-րդ ենթակետերը շարադրել հետևյալ խմբագրությամբ.«3) գրավոր բողոքի քննարկումը իրականացնում է մասնագիտական բողոքարկման հանձնաժողովը, որի կազմը հաստատում է հաստատության ղեկավարը: Բողոքարկման հանձնաժողովում ընդգրկվում են հաստատության, կամ այլ հաստատություններից ընտրված մասնագիտության գծով առնվազն երեք, գիտական աստիճան ունեցող կամ դոցենտի պաշտոն զբաղեցնող մասնագետներ: Բողոքարկման հանձնաժողովի աշխատանքներին մասնակցում է մասնագիտական քննական հանձնաժողովի նախագահը` խորհրդակցական ձայնի իրավունքով.4) բողոքարկման հանձնաժողովը դիմորդի ներկայությամբ ուսումնասիրում և քննարկվում է քննական նյութերը, լսում է բանավոր քննության ձայնագրությունը: Բողոքարկման հանձնաժողովը բաց քվեարկությամբ ձայների պարզ մեծամասնությամբ կայացնում է որոշում` ա) գնահատականը թողնել անփոփոխ, բ) գնահատականը բարձրացնել.5) ընդունած որոշման վերաբերյալ կազմվում է արձանագրություն, որը ստորագրվում է մասնագիտական հանձնաժողովի նախագահի, բողոքարկման անդամների և դիմորդի կողմից.».11. Հավելվածի 49-րդ կետը հանել: | 1. Առաջարկությունն ընդունվել է2. Առաջարկությունն ընդունվել է3. Առաջարկությունն ընդունվել է4. Առաջարկությունն ընդունվել է5. Առաջարկությունն ընդունելի չէ **/տես կետ 9 2-րդ ենթ./**6. Առաջարկությունն ընդունելի է **/տես կետ 9 3-րդ ենթ./**7. Առաջարկությունն ընդունելի է **/տես կետ 19/**8. Առաջարկությունն ընդունելի չէ **/տես կետ 9/**9. Առաջարկությունն ընդունելի է10. Առաջարկությունն ընդունելի չէ **/տես կետ 31 3-5-րդ ենթ./**11. Առաջարկությունն ընդունելի չէ **/տես կետ 55/**  | Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆերքին շեմի բալային գնահատման պահանջները ամրագրված են կետ 30-ում, իսկ ատեստավորումը կատարվում է օտար լեզվով, որի վկայականը շնորհում է համապատասխան միջազգային կառույցը, իսկ ինֆորմատիկա և համակարգչային գիտություններ առարկայի վկայականը՝ ՀՀ կրթության և գիտության նախարարի հրամանով հաստատված հաստատության կողմից /տես կետ 30/Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՀամապատասխան դրույթը ամրագրված է կետ 30-ումՆախագծում կատարվել է համապատասխան փոփոխությունԱրգելքը կհանդիսանա ասպիրանտի իրավունքների սահմանափակում |
| ՀՀ առողջապահության նախարարություննոյեմբերի 16-ի թիվ ԱՄ/05/13231-15 գրություն | ll բաժնի 3-րդ կետը խմբագրել՝ համապատասխանեցնելով ՀՀ կառավարության 23.10.2014թ. թիվ 1191-Ն որոշման հավելվածի 091 բաժնի «0912 Բժշկություն» ենթաբաժնի ձևակերպումներին: | Առաջարկությունն ընդունելի է **/տես՝ կետ 7/** | Նախագծում կատարվել է համապատասխան փոփոխություն |
| ՀՀ էկոնոմիկայի նախարարություննոյեմբերի 17-ի թիվ 01/10.1.3/9117-15 գրություն | 1. 6-րդ և 76-րդ կետերում «կառուցամաս» բառը փոխարինել «բաղադրիչ» բառով:2. 11-րդ կետում հստակեցնել, թե գիտական ղեկավար լինելու համար գիտությունների թեկնածուին թույլտվություն տալու ինչ ընթացակարգ է նախատեսված:3. 12-րդ կետը շարադրել հետևյալ խմբագրությամբ. «Համապատասխան կադրերի բացակայության դեպքում հանձնաժողովի կազմում կարող են ներգրավվել Հավելվածի 11-րդ կետում սահմանված պահանջներին համապատասխանող մասնագետներ այլ հաստատություններից»:4. 43-րդ կետում հստակեցնել ասպիրանտների տեղափոխության հարցը, անհրաժեշտ է կարգում առանձին կետով անդրադառնալ ասպիրանտների տեղափոխության հնարավորության հարցին:5. 56-րդ կետից հանել «դոկտորանտների պատրաստումն իրականացվում է առկա ուսուցման ձևով» բառերը և թողնել միայն դոկտորանտուրայի տևողության մասին դրույթը:6. 61-րդ կետում հանել «Առկա ուսուցման ձևով» բառերը: | 1.Առաջարկությունն ընդունելի է մասամբ **/տես՝ կետ 41 և 75/**2. Առաջարկությունն ընդունելի չէ 3. Առաջարկությունն ընդունելի է **/տես կետ 16/**4.Առաջարկությունն ընդունելի չէ **/տես՝ կետ 49/**5.Առաջարկությունն ընդունելի չէ **/տես՝ կետ 58/**6.Առաջարկությունն ընդունվել է մասամբ | Նախագծում կատարվել է համապատասխան փոփոխությունԳիտությունների թեկնածուի գիտական ղեկավար լինելու ընթացակարգը կարգավորվում է համաձայն ՀՀ կառավարության 1997թ. օգոստոսի 8-ի թիվ 327 որոշման 9-րդ կետի 4-րդ պարբերությամբՆախագծում կատարվել է համապատասխան փոփոխությունԽնդիրը կկարգավորվի համաձայն Հայաստանի Հանրապետության կառավարության 2011թ. օգոստոսի 25-ի «Բարձրագույն ուսումանկան հաստատություններում ուսանողների շարժունության վերաբերյալ» հմ. 1240-Ն որոշման:Քանի որ դոկտորանտներին վճարվում է պետական կրթաթոշակ և պայմանավորված է ֆինանսավորման հետ՝ համապատասխան ժամկետով: 61-րդ կետը հանվել է |
| ՀՀ գյուղատնտեսության նախարարություննոյեմբերի 9-ի թիվ ՍԿ/ԷՀ/7729-15 գրություն | 1. 4-րդ, 8-րդ և 29-րդ կետի 4-րդ ենթակետը համապատասխանեցնել «Իրավական ակտերի մասին» ՀՀ օրենքի 41-րդ հոդվածի 4-րդ մասին,2. 31-րդ կետում հստակեցնել «ընդհանուր միջին որակական գնահատական» արտահայտությունը, միաժամանակ դրույթներ նախատեսելով թե ովքեր և ինչ կարգով են կատարում միջին որակական գնահատումը,3. 33-րդ կետի երկրորդ նախադասությունը խմբագրել` հաշվի առնելով, որ ցուցանիշները սահմանված են Նախագծի 31-րդ կետում: | 1. Առաջարկությունն ընդունելի է **/տես՝ կետ 8, 10, 31 3-րդ ենթակետ/**2. Առաջարկությունն ընդունելի չէ **/տես՝ կետ 35 1 և 2-րդ ենթ./**3. Առաջարկությունն ընդունելի է **/տես՝ կետ 35 3-րդ ենթակետ/** | Նախագծում կատարվել է համապատասխան փոփոխություն«Ընդհանուր միջին որակական գնահատական»-ը դա ուսանողի ուսումնառության ընթացքում ձևովորված ընդհանուր ամփոփիչ ՄՈԳ-ն է, ընդհանուր ամփոփիչ ՄՈԳ-ը դա ուսանողի 1-ին կամ երկրորդ աստիճանում ձեռք բերված գնահատականների ամբողջությունն էՆախագծում կատարվել է համապատասխան փոփոխություն |
| ՀՀ էներգետիկայի և բնական պաշարների նախարարություննոյեմբերի 9-իթիվ 02/08/6031-15 գրություն | Դիտողություններ ու առաջարկություններ չունեն | **-** | - |
| ՀՀ պաշտպանության նախարարություննոյեմբերի 18-ի թիվ Պն/510-2041 գրություն | 1. Որոշման նախագծի վերնագիրը անհրաժեշտ է համապատասխանեցնել «Իրավական ակտերի մասին» ՀՀ օրենքի 40-րդ հոդվածի 1-ին մասի 2-րդ պարբերության պահանջին:2. 6-րդ կետում «կառուցամասերից» բառը անհրաժեշտ է համապատասխանեցնել «Իրավական ակտերի մասին» ՀՀ օրենքի 42-րդ հոդվածի 1-ին մասի պահանջին («Բարձրագույն և հետբուհական մասնագիտական կրթության մասին» ՀՀ օրենքի 3-րդ հոդվածի 17-րդ կետ):3. 17-րդ կետում անհրաժեշտ է հիմնավորել, թե ինչու է հանձնաժողովի նախագահը միանձնյա կազմում հարցատոմսերը:4. 21-րդ կետը հստակեցման կարիք ունի, անհրաժեշտ է նշել այն կազմակերպություները, որոնք ունեն պաշտոնական թույլտվություն: 5. 25-րդ կետում անհրաժեշտ է հստակեցնել «մինչև ընդունելության գործերի հանձնումը» արտահայտությունը:6. 27-րդ կետից անհրաժեշտ է հանել «ներկա գտնվող» բառը:7. 29-րդ կետի 1-ին ենթակետը հստակեցման կարիք ունի պարզ չէ գնահատականի բողոքարկման համար դիմորդը ում պետք է դիմի:8. 29-րդ կետի 3-րդ ենթակետում անհրաժեշտ է հստակեցնել «հաստատության վարչական անձնակազմի աշխատակցի» մասնագետ լինելու փաստը:9. 37-րդ կետի 2-րդ ենթակետում անհրաժեշտ է հստակեցնել 36 ժամ մանկավարժական, թե գիտամանկավարժական ծանրաբեռնվածություն և եթե դա պարտադիր պահանջ է, ապա նշել թե ով է ապահովելու այդ ծանրաբեռնվածությունը:10. 43-րդ և 44-րդ կետերում «տրամադրված տարկետման իրավունքի փոփոխություն չի կատարվում» և «զրկվում է տարկետման իրավունքից» արտահայտությունները «Իրավական ակտերի մասին» ՀՀ օրենքի օրենքի 42-րդ հոդվածի 1-ին մասի համաձայն համապատասխանեցնել «Զինապարտության մասին» ՀՀ օրենքում օգտագործված համապատասխան արտահայտություններին՝ «պահպանում է տարկետման իրավունքը» և «կորցնում է տարկետման իրավունքը»:11. 48-րդ կետում անհասկանալի է «հաստատության ղեկավարի կողմից ասպիրանտի կրթաթոշակին հավելավճար սահմանելը», քանի որ ըստ ՀՀ աշխատանքային օրենսգրքի գործատուն հավելումներ ու հավելավճարներկարող է սահմանել աշխատողների համար: 12. 49-րդ կետը խմբագրել, քանի որ անհասկանալի է:13. IV բաժնում, մասնավորապես 58-րդ, 60-րդ կետերում և նախագծի վերնագրում անհրաժեշտ է հստակեցնել՝ դոկտորանտուրայում ձևակերպվում, թե ընդունվում են:14. 67-րդ կետը խմբագրել՝ շարադրել հարգելի պատճառները և պարզաբանել, թե որն է «հինավորված փաստաթուղթը»:15. 74-րդ կետում պարզաբանել, թե ինչ է նշանակում «հայցորդների կցումը հաստատությանը» արտահայտությունը:16. 82-րդ կետը հստակեցնել, քանի որ ՀՀ աշխատանքային օրենսգրքի 178-րդ հոդվածի համաձայն, աշխատավարձը օրենքով, իրավական այլ ակտերով սահմանված կամ աշխատանքային պայմանագրով նախատեսված աշխատանքները կատարելու դիմաց աշխատողին վճարվող հատուցում է: | 1. Առաջարկությունն ընդունելի է 2. Առաջարկությունն ընդունելի է **/տես՝ կետ 41 և 75/**3.Առաջարկությունն ընդունելի է **/տես կետ 21/**4.Առաջարկությունն ընդունելի չէ 5.Առաջարկությունն ընդունելի է **/տես՝ կետ 13/**6.Առաջարկությունն ընդունելի է մասամբ 7.Առաջարկությունն ընդունելի չէ **/տես կետ 31 1-ին ենթ./**8. Առաջարկությունն ընդունելի է մասամբ **/տես կետ 31 2-րդ ենթակետ/**9.Առաջարկությունն ընդունելի է մասամբ **/տես՝ կետ 42 2-րդ ենթ./** 10.Առաջարկությունն ընդունելի է **/տես՝ 49 և 50-րդ կետեր/** 11.Առաջարկությունն ընդունելի է **/տես՝ կետ 55/**  12.Առաջարկությունն ընդունելի է **/տես՝ կետ 54/** 13. Առաջարկությունն ընդունելի է **/տես՝ 59 և 61-րդ կետեր/**14. Առաջարկությունն ընդունելի է մասամբ 15.Առաջարկությունն ընդունվել է **/տես՝ կետ 74/**16. Առաջարկությունն ընդունելի չէ | Նախագծում կատարվել է համապատասխան փոփոխություն Նախագծում կատարվել է համապատասխան փոփոխությունՆախագծում կատարվել է համապատասխան փոփոխություն Պաշտոնական թույլտվություն ունեցող կազմակերպություններիցանկը ընդգրկուն է և համապատասխան տարվա համար թույլատրվող կազմակերպությունների ցանկը հաստատում է ՀՀ կրթության և գիտության նախարարը **/տես՝ կետ 29 և 30/** Նախագծում կատարվել է համապատասխան փոփոխությունՀամապատասխան կետը հանվել է31-րդ կետի 1-ին ենթ. հստակ ներկայացված է ում պետք է բողոքարկման համար դիմում ներկայացնի դիմորդը Նախագծում հստակեցվել է վարչական անձնակազմից ովքեր կարող են ընդգրկվել հանձնաժողովում, իսկ համապատասխան ներկայացուցչի ընդգրկումը պայմանավորված է ընթացակարգային դրույթների պահպանումը ապահովելու համար Նախագծում կատարվել է փոփոխություն ծանրաբեռնվածության մասով, իսկ համապատասխան ծանրաբեռնվածությունը ապահովելու է հաստատությունըՆախագծում կատարվել է համապատասխան փոփոխություն: Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխություն  Համապատասխան կետը հանվել է նախագծից Նախագծում կատարվել է համապատասխան փոփոխությունՆախագծի համապատասխան կետով կարգավորվում է հայցորդի ղեկավարի **տարեկան առնվազն ժամանակաքանակի** վարձատրության հարցը **/տես՝ կետ 84/** |
| ՀՀ արդարադատության նախարարությունդեկտեմբերի 9-ի թիվ 01/14/15163-15 գրություն | 1) Նախագծով հաստատված կարգի (այսուհետ՝ կարգ) 47-րդ կետի համաձայն՝ ատեստավորում չանցած ասպիրանտը հաստատության ղեկավարի հրամանով ազատվում է ասպիրանտուրայից: Վերոհիշյալ դրույթների կապակցությամբ հայտնում ենք, որ կարգում անհրաժեշտ է հստակ նշել, թե որ դեպքում է ասպիրանտը համարվում ատեստավորում չանցած: Նույն դիտողությունը վերաբերում է նաև կարգի 69-րդ և 82-րդ կետերով նախատեսված՝ ատեստավորումը չանցած դոկտորանտի և հայցորդի վերաբերյալ դրույթներին: 2) Կարգի 63-րդ կետի համաձայն՝ հաստատության համապատասխան ամբիոնը կամ բաժինը փաստաթղթերի քննարկման հիման վրա ներկայացնում է եզրակացություն, մինչդեռ հիշյալ կետում խոսք է գնում միայն դրական եզրակացության հիման վրա ընդունվող որոշման մասին: Այդ առումով անհրաժեշտ է հստակ նշել նաև, թե որ դեպքերում կարող է տրվել բացասական եզրակացություն: Նույն դիտողությունը վերաբերում է նաև կարգի 78-րդ կետին: Միաժամանակ հայտնում ենք, որ վերոհիշյալ դրույթներում առկա են Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված կարգի 9-րդ կետի 5-րդ և 6-րդ ենթակետերով նախատեսված կոռուպցիոն գործոնները, որոնք դրսևորվում են կարգավորման բացերի և վարչական ընթացակարգերի բացակայությամբ: Տվյալ դեպքում կարգավորման բացերի առկայությունը դրսևորվում է ատեստավորում չանցած համարվելու դեպքերի չկարգավորված լինելու, ինչպես նաև պաշտոնատար անձանց վերապահված գործառույթների կամայական մեկնաբանման հնարավորության միջոցով, իսկ վարչական ընթացակարգերի բացակայությունն արտահայտվում է ընթացակարգային նորմերի, այսինքն` որոշումների ընդունման կարգի բացակայությամբ: Այդ առումով անհրաժեշտ է հստակ նախատեսել այն բոլոր դեպքերը, որոնց առկայության պայմաններում ասպիրանտը, դոկտորանտը և հայցորդը համարվում են ատեստավորումը չանցած: Անհրաժեշտ է նաև հստակ նշել, թե որ դեպքերում հաստատության համապատասխան ամբիոնի կամ բաժնի կողմից կարող է տրվել բացասական եզրակացություն: 3) Կարգի 29-րդ կետի համաձայն՝ օտար լեզվի նախապատրաստական դասընթացների և քննության կազմակերպումը Հայաստանի Հանրապետության պետական բյուջեի միջոցների հաշվին կարող են իրականացնել այն կազմակերպությունները, որոնք ունեն համապատասխան պաշտոնական արտոնագիր և նախարարության հետ կնքված պայմանագիր: Հիշյալ կետում անհրաժեշտ է հստակեցնել, թե ինչ չափանիշներով են ընտրվում այդ կազմակերպությունները, որոնց հետ նախարարությունը կնքում է պայմանագիր: 4) Կարգի 31-րդ կետի 1-ին ենթակետում և կարգի ամբողջ տեքստում «մասնագիտական հանձնաժողով» բառերի փոխարեն անհրաժեշտ է օգտագործել «հանձնաժողով» բառը՝ նկատի ունենալով կարգի 15-րդ կետի դրույթները: | 1.Առաջարկությունն ընդունվել է /**տես՝ կետ 47, 66 և 77**/2.Առաջարկությունն ընդունվել է /**տես՝ կետ 63 և 74**/3.Առաջարկությունն ընդունվել է4. Առաջարկությունն ընդունվել է | Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխություն  |

**Տ Ե Ղ Ե Կ Ա Ն Ք**

**«Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը հաստատելու և 2001 թվականի հուլիսի 20-ի N 662-Ն որոշումն ուժը կորցրած ճանաչելու մասին»**

|  |  |  |  |
| --- | --- | --- | --- |
| **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| ՀՀ կառավարության աշխատակազմփետրվարի 12-ի թիվ 02/14.10/[350443]-16 գրություն | 1) Խմբագրել՝ ա. որոշման նախագծի 3-րդ՝ գործողության ուժի մեջ մտնելու կետը,բ. հավելվածով սահմանվող կարգի 2-րդ և 24-րդ կետերը,գ. կարգից հանել 4-րդ կետը և վերանայել 14-րդ և 22-րդ կետերը՝ «պատշաճ տեղեկացում» ձևակերպման մասով,դ. կարգի 10-րդ կետում օտար լեզվով քննություն հանձնելու իրավական հիմնավորումը: | Դիտողությունն ընդունելի է:Դիտողությունն ընդունելի է:**/տես որոշման նախագծի կետ 2 և կարգի 14, 15 և 16-րդ կետեր/**Դիտողությունն ընդունելի է մասամբ:**/տես կարգի 3-րդ, և 12-րդ կետեր/**Դիտողությունն ընդունելի է:**/կարգի 14, 15 և 16-րդ կետեր/** | Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխություն |
|  | 2) Որոշման նախագիծը լրամշակելիս հաշվի առնել նաև սոցիալական վարչության եզրակացությունը: | Դիտողություններն ընդունվել են մա-սամբ **(տես շարու-նակությունը)** | Նախագծում կատարվել են համապատասխան փոփոխություններ |

|  |  |
| --- | --- |
| 1. Նախագծով առաջարկվում է ուժը կորցրած ճանաչել Հայաստանի Հանրապետության կառավարության 2001 թվականի հուլիսի 20-ի «Հայաստանի Հանրապետությունում ասպիրանտուրայում և դոկտորանտուրայում ուսուցման կարգը հաստատելու մասին» N 662 որոշումը և հաստատել Հայաստանի Հանրապետությունում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման նոր կարգ: Որպես դրա հիմնավորում բերվում է այն փաստարկը, որ գործող իրավական ակտերը հնարավորություն չէին տալիս հետբուհական մասնագիտական կրթական ծրագրեր իրականացնող կազմակերպություններին կրթությունը համապատասխանեցնել համընդհանուր եվրոպական պահանջներին, ուստի հետբուհական կրթության համադրելիությունը և համապատասխանությունն Բոլոնիայի պահանջներին և Զալցբուրգյան սկզբունքներին ապահովելու նպատակով անհրաժեշտություն է առաջացել վերանայել ասպիրանտուրայի ընդունելության և ուսուցման, ինչպես նաև դոկտորանտուրայի և հայցորդության ձևակերպման պահանջները:Գտնում ենք, որ հիմնավորման մեջ բավարար փաստարկված չէ, թե գործող կարգն ինչով էր խոչընդոտում կրթությունը համընդհանուր եվրոպական պահանջներին համապատասխանեցնելուն և առաջարկվող կարգավորումներն ինչպես են նպաստելու այդ խնդրի լուծմանը: Նախագծի հիմնավորման մեջ պետք է հստակ պարզաբանվի, թե Բոլոնիայի որ պահանջներին և Զալցբուրգի որ սկզբունքներին ու ինչպես են համապատասխանեցվել նախագծով սահմանվող դրույթները: | Նախագծում ներառվել են դրույթներ կրեդիտների կուտակման վերաբերյալ /տես կետ 33 և 34.1 կետերը/**33. Ասպիրանտուրայում ուսուցման լրիվ բեռնվածությունը համարժեք է 180 կրեդիտային միավորի, որը բաղկացած է երկու փոխկապակցված մասերից՝ կրթական և հետազոտական:**34. Ասպիրանտն ուսման ընթացքում պետք է՝ 1) հանձնի ուսումնական ծրագրով (պլանով) նախատեսված քննություն(ներ)ն ու ստուգարք(ներ)ը (այդ թվում մասնագիտական քննությունը), **կուտակի համապատասխան կրեդիտներ**, ավարտի ատենախոսությունը և տվյալ հաստատությունում անցկացնի ատենախոսության նախնական փորձաքննություն:  |
| 2. Նախագծի անվանումը չի բխում ՙՙԳիտական և գիտատեխնիկական գործունեության մասին՚՚ ՀՀ օրենքի պահանջից: Օրենքի 16-րդ հոդվածի 1-ին մասի համաձայն՝ ՙՙԱսպիրանտուրայում, օրդինատուրայում և դոկտորանտուրայում ուսուցման կարգը սահմանում է կառավարությունը՚՚, մինչդեռ ներկայացված նախագծով հաստատվում է ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգը:Առաջարկում ենք նախագծի վերնագիրը և բովանդակությունը համապատասխանեցնել օրենքի նշված պահանջին, մասնավորապես նախագծում ընդգրկել դրույթներ օրդինատուրայում ուսուցման մասին և հանել հայցորդության ձևակերպման կարգը: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ**Նախագծի ընդունման համար հիմք է ընդունվել «Բարձրագույն և հետբուհական մասնագիտական կրթության մասին» ՀՀ օրենքի 18-րդ հոդվածի 1-ին մասը, 21-րդ հոդվածի 1-ին մասի 9-րդ կետը: |
| 3. Նախագծի 2-րդ կետով սահմանվում է, որ ասպիրանտուրայի և դոկտորանտուրայի կազմակերպման և դադարեցման փորձաքննության չափանիշները և փորձաքննության անցկացման կարգն ու ժամկետները սահմանում է ՀՀ կրթության և գիտության նախարարությունը: Մեր կարծիքով այս դրույթը սույն իրավական ակտի կարգավորման առարկա չէ, քանի որ չի վերաբերվում ասպիրանտուրա ընդունելության և դոկտորանտուրա ձևակերպելու կարգերին: Բացի այդ, ասպիրանտուրայի և դոկտորանտուրայի կազմակերպման և դադարեցման փորձաքննության չափանիշները և փորձաքննության անցկացման կարգն ու ժամկետները պետք է սահմանվեն ՀՀ կառավարության որոշմամբ: Հարցի առավել արմատական լուծում կարող է լինել հետբուհական մասնագիտական կրթության իրականացումը լիցենզավորման ենթակա գործունեության տեսակ դարձնելը: | **Դիտողությունն ընդունվել է և կատարվել է համապատասխան փոփոխություն: /Տես որոշման 2-րդ կետը/**Ուժը կորցրած ճանաչել Հայաստանի Հանրապետության կառավարության 2001 թվականի հուլիսի 20-ի «Հ**այաստանի Հանրապետությունում ասպիրանտուրայում և դոկտորանտուրայում ուսուցման կարգը հաստատելու մասին**» N 662 որոշումը, բացառությամբ որոշմամբ հաստատված կարգի 6-րդ և 7-րդ կետերի: |
| 4. Հակասություն կա նախագծի 5-րդ և 6-րդ կետերի միջև: Այսպես, 5-րդ կետում նշվում է, որ ասպիրանտուրա մրցութային կարգով ընդունվում են մագիստրոսի կամ դիպլոմավորված մասնագետի կրթական աստիճան, իսկ բժշկական մասնագիտություններով՝ բժշկի որակավորում, կլինիկական ուղղվածությամբ բժշկական մասնագիտությունների դեպքում՝ բժիշկ-մասնագետի որակավորում ունեցողները,սակայն 6-րդ կետում ասպիրանտուրա ընդունվելու համար անհրաժեշտ փաստաթղթերի մեջ նշվում են բակալավրի և մագիստրոսի կամ դիպլոմավորված մասնագետի կամ օրդինատորի դիպլոմի պատճենները: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ** 5-րդ կետում խոսվում է որակավորման մասին, իսկ 6-րդ կետում անհրաժեշտ **փաստաթղթերի** մասին:/Համաձայն «Բարձրագույն և հետբուհական մասնագիտական կրթության մասին» ՀՀ օրենքի 10-րդ հոդվածի 1-ին մասի բարձրագույն և հետբուհական մասնագիտական կրթությունն ավարտարտած անձանց տրվում էկազմակերպության ավարտական **փաստաթուղթ**.- բակալավրի դիպլոմ,- մագիստրոսի դիպլոմ,- բարձրագույն կրթությամբ մասնագետի դիպլոմ,- հետազոտողի դիպլոմ,- օրդինատորի դիպլոմ:/ |
| 5. Նույն 6-րդ կետի 2-րդ ենթակետի շարադրանքը հստակ չէ. ասպիրանտուրա ընդունվելու համար անհրաժեշտ փաստաթղթերի մեջ նշվումէ ՙՙօտար լեզվի և ինֆորմատիկա և համակարգչից օգտվելու հիմունքներից առարկաների ատեստավորման վկայականը՚՚: Ենթակետը պետք է խմբագրվի: Բացի այդ, տեղին չի գործածված ՙՙատեստավորում՚՚ բառը: | Հաշվի առնելով այն հանգամանքը, որ ՙՙօտար լեզու՚՚ և ՙՙինֆորմատիկա և համակարգչից օգտվելու հիմունքներ՚՚ առարկաները ներկայացված նախագծով մրցութային չեն համարվում /դառնում են պարտադիր պահանջ/, ուստի հաստատությունների հետ քննարկելուց հետո որոշվեց ընդունել ատեստավորում տերմինը, որը ցույց է տալիս դիմորդի անհրաժեշտ մակարդակի համապատասխանությունը: |
| 6. 6-րդ կետի 3-րդ ենթակետը սահմանում է, որ ասպիրանտուրայի դիմորդը պետք է ներկայացնի ընտրված մասնագիտության վերաբերյալ հրատարակված առնվազը մեկ տպագրված գիտական աշխատության պատճենը կամ ընտրած մասնագիտությունից գիտական ռեֆերատ՝ առնվազն 20 տպագրական էջի սահմաններում, սակայն չի հստակեցվում գիտական աշխատությւան տակ ինչ է նկատի առնվում, ինչպես նաև հասկանալի չէ պահանջվող գիտական ռեֆերատի ծավալի առնվազն 20 էջի պահանջը, որն ընդհանուր է բոլոր մասնագիտությունների համար: | Առնվազն 20 էջի ծավալը ընդունվել է, որպես **ընդհանուր միջին** և հաստատությունները կապված մասնագիտության առանձնահատկությունից կարող են սահմանել գիտական ռեֆերատի էջերի առնվազն պահանջ:  |
| 7. Հավելվածի 9-րդ կետում հիմնավորված չէ ասպիրանտուրայի ընդունող հանձնաժողովը անպայման հաստատության ղեկավարի կամ տեղակալի նախագահությամբ ստեղծելու պահանջը: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ**Ասպիրանտուրայի ընդունելությունը համաբուհական միջոցառում է և անհրաժեշտություն է, որպեսզի այդ միջոցառման հանձնաժողովի նախագան հանդիսանա հաստատության ղեկավարը կամ համապատասխան ոլորտը կարգավորող տեղակալը: |
| 8. Հավելվածի 10-րդ կետում դարձյալ տեղին չի գործածված ՙՙատեստավորում՚՚ բառը: | **Դիտողությունն ընդունվել է և կատարվել է համապատասխան փոփոխություն /Տես նախագծի հավելվածի 14-րդ կետը/:** |
| 9. Հավելվածի 18-րդ և 22-րդ կետերը պետք է միավորել, քանի որ դրանք վերաբերում են դիմորդների պատշաճ տեղեկացվածությանը: | **Դիտողությունն ընդունվել է և կատարվել է համապատասխան փոփոխություն /Տես նախագծի հավելվածի 12-րդ կետը/:** |
| **10.** Հավելվածի 25-րդ կետի 5-րդ ենթակետում նշվում է, որ մասնագիտական քննության բողոքարկման արդյունքում գնահատականի փոփոխման դեպքում արձանագրությունների մատյանում կատարվում է համապատասխան գրառում, սակայն չի բացատրվում, թե դա ինչ մատյան է, իսկ նույն մատյանը չի հիշատակվում ավելի վաղ այդ քննության արդյունքը գրանցելու համար: | Նախագծի հավելվածի 20-րդ կետով նշվում է, որ քննության ընթացքը արձանագրվում է: Ելնելով դրանից հաստատությունները պետք է ունենան արձանագրության մատյան, որտեղ կարձանագրեն անհրաժեշտ փաստերը: |
| **11.** Հավելվածի 28-րդ և 29-րդ կետերը պետք է **խմբագրել՝ նախատեսելով մրցույթի անցկացման այնպիսի մեթոդաբանություն և մեխանիզմ, որ ասպիրանտուրա ընդունվի ոչ թե պարզապես գիտելիքների ավելի մեծ պաշար ցուցաբերած, այլ նաև գիտական աշխատանքին հարիր ստեղծագործական մտածողություն ունեցող դիմորդը՝ տարբեր ցուցանիշների համադրմամբ ստանալով դիմորդի, այսպես կոչված, ՙՙինտեգրալ գնահատական՚՚:** | Ընդհանուր առմամբ ընդունելի է, սակայն ընդհանուր փորձը ուսումնասիրելուց պարզ է դառնում, որ կան տարբեր պահանջներ 3-րդ աստիճանում ընդունելության մրցույթի կազմակերպման համար, մեր կողմից առաջ է քաշվել այն տարբերակը, որ հավասար միավորների դեպքում հաշվի են առնվելու համապատասխանաբար՝ 1) մագիստրոսի կամ դիպլոմավորված մասնագետի կամ օրդինատորի ընդհանուր միջին որակական գնահատականը, 2) բակալավրի և մագիստրոսի ընդհանուր միջին որակական գնահատականի գումարը, 3) հրատարակված գիտական աշխատանքների քանակը, 4) միջազգային կամ հանրապետական ուսանողական առարկայական մրցույթներում կամ օլիմպիադաներում ստացած դիպլոմները կամ միջազգային գիտաժողովներում մասնակցությունը (զեկուցումները): Վերոնշյալը ցույց է տալիս, որ դիմորդը պետք է ցույց տա և իր գիտելիքները և գիտական աշխատանքին հարիր ստեղծագործական մտածողություն: |
| **12.** Հավելվածի 36-րդ կետի 2-րդ ենթակետը սահմանում է, որ բուհում սովորող ասպիրանտը պետք է ունենա … առնվազն 36 ժամ գիտամանկավարժական ծանրաբեռնվածություն, սակայն այդ խնդիրը բաց է մնում ոչ բուհական ոլորտի ասպիրանտների համար, որոնց դեպքում կարելի է սահմանել համապատասխան ծավալի գիտական-հետազոտական ծանրաբեռնվածություն: | **Դիտողությունն ընդունվել է և կատարվել է համապատասխան փոփոխություն: /Տես որոշման 2-րդ կետը/** |
| 13. Հավելվածի 41-րդ կետը սահմանում է, որ ատեստավորում չանցած ասպիրանտը հաստատության ղեկավարի հրամանով ազատվում է ասպիրանտուրայից: Առաջարկում ենք այդ դրույթը խմբագրել՝ նախատեսելով անվճար հիմունքներով սովորող ասպիրանտին ատեստավորում չանցնելու դեպքում փոխադրել վճարովի ուսուցման: Այդ կապակցությամբ պետք է հանվի 43-րդ կետը: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ** Հաշվի առնելով այն հանգամանքը, որ ասպիրանտուրան դա բարձրագույն մասնագիտական կրթության 3-րդ աստիճանն է, հետևաբար այն իր մեջ ներառում է առաջին և երկրորդ աստիճանների ակադեմիական շարունակականությունը, իսկ մագիստրոսի կամ բակալավրի կրթական աստիճանում անվճար սովորող ուսանողը անբավարար գնահատական ստանալւց հետո սահմանված կարգով չի տեղափոխվում վճարովի ուսուցման համակարգ՝ այլ հեռացվում է բուհից:  |
| 14. Հավելվածի 44-րդ կետն անորոշ է թողնում ատենախոսությունը չպաշտպանած ասպիրանտի՝ հետագայում այն պաշտպանելու հնարավորությունը: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ** Մեր կարծիքով այս դրույթը սույն իրավական ակտի կարգավորման առարկա չէ, քանի որ չի վերաբերվում ասպիրանտուրայի ընդունելության և ուսուցման, դոկտորանտուրայի և հայցորդության ձևակերպման կարգին: |
| 15. Հավելվածի 4-րդ բաժինը (Դոկտորանտուրա) չի համապատասխանում ՙՙԳիտական և գիտատեխնիկական գործունեության մասին՚՚ ՀՀ օրենքի 16-րդ հոդվածի 1-ին մասի պահանջին, ըստ որի պետք է սահմանվեն դոկտորանտուրայում ուսուցման մասին դրույթներ, մինչդեռ նախագծում խոսվում է դոկտորանտուրա ձևակերպելու մասին: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ**Նախագծի ընդունման համար հիմք է ընդունվել «Բարձրագույն և հետբուհական մասնագիտական կրթության մասին» ՀՀ օրենքի 18-րդ հոդվածի 1-ին մասը, 21-րդ հոդվածի 1-ին մասի 9-րդ կետը:  |
| 16. Հիմնավորման կարիք ունի հավելվածի 49-րդ կետը, որով նախատեսվում է միայն առկա ուսուցմամբ դոկտորանտուրա: | Հաշվի առնելով այն հանգամանքը, որ դոկտորանտուրան չունի ուսումնական կոմպոնենտ այն իրականացվում է միայն առկա ուսուցմամբ, ինչպես նաև կարող է ձևակերպվել, որպես հայցորդ: /Տես նախագծի հավելվածի 72-րդ կետը/ |
| 17. Նախագծում չկա դրույթ դոկտորանտի կրթաթոշակի կամ վարձատրության մասին: |  |
| 18. Անհասկանալի է հավելվածի 59-րդ կետը, որով դոկտորանտներին ամեն տարի տրամադրվում է երկամսյա արձակուրդ: | **Դիտողությունն ընդունվել է և կատարվել է համապատասխան փոփոխություն:** |
| 19. Հավելվածի 5-րդ բաժինը (Հայցորդություն) պետք է հանել, քանի որ չի բխում ՙՙԳիտական և գիտատեխնիկական գործունեության մասին՚՚ ՀՀ օրենքի 16-րդ հոդվածի 1-ին մասի պահանջից, որը չի նախատեսում կառավարության կողմից հայցորդության կարգի հաստատում: | **ԴԻՏՈՂՈՒԹՅՈՒՆՆ ԸՆԴՈՒՆԵԼԻ ՉԷ**Նախագծի ընդունման համար հիմք է ընդունվել «Բարձրագույն և հետբուհական մասնագիտական կրթության մասին» ՀՀ օրենքի 18-րդ հոդվածի 1-ին մասը, 21-րդ հոդվածի 1-ին մասի 9-րդ կետը: |